पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना महामारी के चलते लोग सरकारी अस्पताल में इलाज कराने से कतरा रहे हैं। वहीं झोलाछाप डॉक्टरों के क्लीनिकों पर मरीजों की भीड़ हो रही है। स्थिति यह है कि अंचल में इन दिनों झोलाछाप डॉक्टरों को जहां भी जगह मिल रही है। वहीं पर अपना क्लीनिक खोलकर मरीजों का इलाज कर रहे हैं। ऐसा ही एक मामला मौ नगर का सामने आया है। नगर के बाजार में मौजूद ऑप्टिकल दुकान में एक डॉक्टर द्वारा पिछले कुछ दिनों से मरीजों का इलाज किया जा रहा है।
खास बात तो यह है इस दुकान के बाहर न तो क्लीनिक का नाम और न ही डॉक्टर का नाम लिखा हुआ है। गौरतलब है कि ऑप्टिकल दुकान में जहां लोग चश्मा बनवाने के लिए आ रहे हैं, वहीं वे दुकान में बैठे डॉक्टर से खांसी-जुकाम और बुखार का इलाज भी ले रहे हैं। ऐसा नहीं है कि इस बात की जानकारी स्वास्थ्य विभाग के आलाधिकारियों को न हो। लेकिन उनके द्वारा कोई कार्रवाई नहीं की जा रही है।
नहीं हो रहा है सोशल डिस्टेंस का पालनः ऑप्टिकल दुकान पर इलाज लेने के लिए आने वाले मरीजों की भीड़ होने के कारण लोग सोशल डिस्टेंस का पालन भी नहीं कर रहे हैं। जिसके कारण कोरोना संक्रमण फैलने का खतरा बढ़ गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn